Basil Hall Chamberlain

Basil Hall Chamberlain (født 18. oktober 1850 i Southsea ved Portsmouth i England, død 15. februar 1935 i Genève i Sveits) var en britisk japanolog. Han var brorsønn til  Neville Bowles Chamberlain og bror til Houston Stewart Chamberlain.


== Liv og virke ==


=== Bakgrunn ===
Basil Hall Chamberlain ble født i Southsea som sønn av admiral William Charles Chamberlain og hans hustru Eliza Hall, datter av reiseberetningsforfatteren  Basil Hall. Han ble oppfostret tospråklig, på engelsk og på fransk. Etter morens død i 1856 flyttet til Versailles til sin mormor, ble han ved siden av fransk også oppfostret på tysk.


=== Tidlig virke ===
Chamberlain, som hadde håpet på å kunne studere på University of Oxford, begynte i stedet å arbeide for Barings Bank i London. For dette var han imidlertid uegnet, og han fikk nervesammenbrudd. I håp om en fullstendig tilfriskning forlot han Storbritannia, men da uten noe klart mål for øyet.


=== Japan ===
Chamberlain ankom Japan den 29. mai 1873. Han underviste fra 1874 til 1882 ved Den keiserlige marineskole i Tokyo. Hans viktigste stilling var imidlertid som professor for japansk språk ved Det keiserlige universitet i Tokyo fra 1886. Her vant han seg et ry som lærd innen japansk språk og kultur.Han studerte ainofolkets tidlige utbredelse i Japan med utgangspunkt i granskning av stedsnavnene. Han skrev om Liu-kiu-øyenes språk med mere til en oversettelse av Japans viktigste oldtidsdokument Kojiki. Han utgav flere håndbøker i japansk språk og skrift samt to almene referanseverker, som kom i mange opplag, Things Japanese (1890) og A Handbook for Travallers in Japan (1907, med W.B. Mason). Den sistnevnte er en for sin tid særdeles rikholdig encyklopedi over land og folk.Chamberlain var venn av den irske forfatteren og japanologen Lafcadio Hearn, som var en kollega ved universitetet, men med tiden kjølnet vennskapet. Percival Lowell dediserte sin reiseskildring Noto: An Unexplored Corner of Japan (1891) til Chamberlain.Chamberlain sendte mange japanske gjenstander til Pitt Rivers Museum i Oxford.
Han forlot Japan i 1911 og flyttet til Genève, der han bodde til sin død i 1935.


== Verker ==
The Classical Poetry of the Japanese. 1880.
A Translation of the “Ko-Ji-Ki”. 1883.
The Language, Mythology, and Geographical Nomenclature of Japan Viewed in the Light of Aino Studies. 1887.
Aino Folk-Tales. 1888.
A Handbook of Colloquial Japanese. 1887.
Things Japanese. Seks opplag, 1890–1936. (Digitalisat, Ausgabe 1905, Fifth Edition Revised)
A Handbook for Travellers in Japan. 3. opplag 1891. Medutgiver: W. B. Mason. (tidligere utgaver var ikke av Chamberlain. Digitalisat 6. utgave i Staatsbibliothek Berlin)
Essay in aid of a grammar and dictionary of the Luchuan language. 1895.
"Bashō and the Japanese Poetical Epigram." Asiatic Society of Japan, vol. 2, no. 30, 1902 (noen av hans oversettelser er nedtatt i Faubion Bowers' "The Classic Tradition of Haiku: An Anthology", Dover Publications, 1996, 78pp. ISBN 0-486-29274-6)
Japanese Poetry. 1910.
The Invention of a New Religion. 1912. i Things Japanese av 1927.
Huit Siècles de poesie française. 1927.
… encore est vive la Souris. 1933.
A practical introduction to the study of Japanese writing (Moji no Shirube), London 1905


== Referanser ==


== Litteratur ==
Ōta, Yūzō. Basil Hall Chamberlain: Portrait of a Japanologist. Richmond, Surrey: Japan Library, 1998. ISBN 1873410735.
Svensk uppslagsbok. Lund 1930.